1985D0059 — DA — 25.04.1992 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS BESLUTNING

af 19. december 1984

om bemyndigelse til Forbundsrepublikken Tyskland til at begrænse handelen med frø af visse sorter af landbrugsplantearter

(Kun den tyske udgave er autentisk)

(85/59/EØF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det europæiske økonomiske Fællesskab,

under henvisning til Rådets direktiv 70/457/EØF af 29. september 1970 om den fælles sortliste over landbrugsplantearter ( 1 ), senest ændret ved direktiv 80/1141/EØF ( 2 ), særlig artikel 15, stk. 2, 3 og 7,

under henvisning til anmodning fra Forbundsrepublikken Tyskland, og

ud fra følgende betragtninger:

I overensstemmelse med artikel 15, stk. 1, i ovennævnte direktiv er frø og plantemateriale af sorter af landbrugsplantearter, der er blevet officielt godkendt i 1982 i mindst én medlemsstat og som opfylder betingelserne i samme direktiv, fra den 31. december 1984 ikke længere underkastet handelsrestriktioner i Fællesskabet med hensyn til sorten;

i artikel 15, stk. 2, i nævnte direktiv fastsættes imidlertid, at en medlemsstat efter anmodning kan bemyndiges til at forbyde handel med frø og plantemateriale af visse sorter;

Forbundsrepublikken Tyskland har anmodet om en sådan bemyndigelse for en række sorter af forskellige arter;

de pågældende majssorter har med hensyn til dyrknings- og brugsværdien ikke i Forbundsrepublikken Tyskland været underkastet officielle dyrkningsundersøgelser med henblik på den tyske anmodning;

den pågældende havresort er vinterhavre; de pågældende majssorter har en FAO-klassificering efter tidlighed på over 350; det er almindeligt bekendt, at vinterhavre og majssorter med en FAO-klassificering efter tidlighed på over 350 endnu ikke egnet til dyrkning til alle formål i Forbundsrepublikken Tyskland (artikel 15, stk. 3, litra C), andet tilfælde i nævnte direktiv);

for sorterne Argona (flerårigt rajgræs) og Isba (majs) kan det på grundlag af afprøvningerne konstateres, at de i henhold til de nationale regler om godkendelse af sorter i Forbundsrepublikken Tyskland, som anvendes i forbindelse med de gældende fællesskabsregler, ikke i Forbundsrepublikken Tyskland med hensyn til visse egenskaber er tilstrækkeligt homogene (artikel 15, stk. 3, litra a), tredje tilfælde, i nævnte direktiv);

for sorterne Argona (flerårigt rajgræs) og Caramba (italiensk rajgræs) kan det på grundlag af afprøvningerne konstateres, at de i henhold til de nationale regler om godkendelse af sorter i Forbundsrepublikken Tyskland, som anvendes i forbindelse med de gældende fællesskabsregler, ikke adskiller sig fra andre i Forbundsrepublikken Tyskland godkendte sorter (artikel 15, stk. 3 litra a), første tilfælde, i nævnte direktiv);

inden udløbet af fristen i artikel 15, stk. 1, i overnævnte direktiv er det umuligt at gennemføre undersøgelsen af sorten Balder (engsvingel);

fristen bør i artikel 15, stk. 1 i nævnte direktiv derfor forlænges for Forbundsrepublikken Tysklands vedkommende, således at dette land får tilstrækkelig tid til at samle de nødvendige oplysninger om disse sorter (artikel 15, stk. 7 i nævnte direktiv);

Forbundsrepublikken Tysklands anmodning bør derfor imødekommes på alle punkter med hensyn til disse sorter;

de i denne beslutning fastsatte foranstaltninger er i overensstemmelse med udtalelse fra Den stående komité for frø og plantemateriale henhørende under Landbrug, Havebrug og Skovbrug —

VEDTAGET FØLGENDE BESLUTNING: